eBook Note zilnice Vol.1. Consilier prezidential (1990-1992) - Ioan Mircea Pascu
''Din Grupul Un Viitor pentru Romania, prietenul si colegul nostru Ioan Mircea Pascu a fost cel mai merituos, mai sarguincios si mai metodic, indiferent de functia detinuta: consilier prezidential, secretar de stat si ministru al apararii, parlamentar, europarlamentar si vicepresedinte al Parlamentului European. In notele sale zilnice, el a surprins fapte, intamplari, persoane, caractere, atitudini, realitati si neajunsuri, reaua-credinta a unora si interesele personale ale altora, conjuncturi, conspiratii mai mici si mai mari (interne si externe), chiar atmosfera intalnirilor si a discutiilor la care a participat. In acele vremuri tulburi, orice luna de zile bifata intr-un post de o asemenea responsabilitate echivala cu doi sau trei ani intr-un loc de munca normal - sa spunem, in invatamantul superior ori la un minister de linie.'' - Dan-Mircea Popescu ''In urma cu 35 de ani, actionam intr-un context diferit de cel actual: pe atunci, Tratatul de la Varsovia, din care Romania facea parte, si URSS existau si trebuia sa tinem seama de ele. De asemenea, China, unul din prietenii nostri constanti, inca era bulversata de cele intamplate la noi si cauta sa se adapteze cat putea mai bine la noua situatie. Intentiile Ungariei fata de Romania - in conditiile dezmembrarii Iugoslaviei si Uniunii Sovietice - si actiunile regelui Mihai constituiau subiecte de prima importanta pentru societatea romaneasca si, inevitabil, pentru mine. Circulau numeroase informatii - unele reale, altele false -, iar noi trebuia sa le selectam pe cele adevarate, pentru luarea celor mai bune decizii. Desigur, nu era deloc usor, dupa cum, in general, nici sarcina noastra nu era deloc facila. Practic, trebuia sa mentinem echilibrul intre doua procese de evolutie profunda, unul intern - trecerea spre societatea democratica, bazata pe economia de piata -, altul extern - transformarea profunda a Europei (prabusirea URSS si dezmembrarea Iugoslaviei, desfiintarea Pactului de la Varsovia, reunificarea Germaniei, extinderea NATO si a UE s.a.).'' - Ioan Mircea Pascu